OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/21-01/09

URBROJ:238-30-01-21-02

U Poljanici Bistranskoj, 03. prosinca 2021. godine

ZAPISNIK 6. SJEDNICE ŠKOLSKOG ODBORA

održane 23. studenog 2021. godine u zbornici OŠ Bistra

Prisutni: Ljiljana Popovački Račić, Božidar Glas, Natalija Dubravec, Dražen Blažeković, Antonija Matić

Odsutni: Josipa Meštrović Špoljar- opravdala svoj izostanak, Sandra Škrlin-opravdala izostanak (bolest)

Ostali: Eduard Kovačević- ravnatelj, Barbara Knezić-voditeljica računovodstva

Sjednica je započela u 18:15 sati.

Predsjednica Školskog odbora je pozdravila sve prisutne, te predložila slijedeći

D N E V N I R E D

**-**Verifikacija zapisnika sa prošle sjednice

1. Usvajanje dnevnog reda

2. Davanje suglasnosti Školskog odbora na ravnateljevu Odluku o zapošljavanju učitelja/učiteljice informatike na određeno, puno radno vrijeme

3. Obavijest o načinu provođenju Odluke o uvođenju posebne sigurnosne mjere testiranja dužnosnika, državnih službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova (Narodne novine broj 12/2021)

4. Rebalans financijskog plana

5. Razno

Ad.1.

Predložen je dodatak dnevnom redu točkom: Davanje suglasnosti na dopunu satnice učiteljice kemije, sklapanjem ugovora na neodređeno, nepuno radno vrijeme.

Dnveni red s navednom dopunom je jednoglasno prihvaćen.

Zapisnik s prošle sjednice jednoglasno je prihvaćen.

Ad.2.

Učiteljica Marta Borovec bila je zaposlena na radnom mjestu učiteljice informatike (zamjena za rodiljni dopust Ana Medvidović), podnijela je zahtjev za sporazumni raskid ugovora o radu,zbog prelaska na drugo radno mjesto.

Prema raspisanom natječaju za radno mjesto učitelja/učiteljice informatike na određeno, puno radno mjesto pristigle su tri zamolbe. Na razgovor su pozvani svi kandidati, ali odazvao se samo kandidat Luka Juričev-Sudac.

Ravnateljev je prijedlog da se na radno mjesto učitelja informatike na određeno, puno radno vrijeme zaposli Luka Juričev-Sudac.

**Školski odbor dao je jednoglasnu suglasnost da se na radno mjesto učitelja informatike na određeno, puno radno vrijeme zaposli Luka Juričev-Sudac.**

Ad.3.

Stupanjem na snagu Odluke o uvođenju posebne sigurnosne mjere testiranja dužnosnika, državnih službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova (Narodne novine broj 12/2021), te nakon toga njezinim provođenjem od 9. studenog 2021. godine , u OŠ Bistra 21 djelatnik nije predao nikakav dokaz o prebolijenju, cijepljenju ili testiranju.

Nakon 10 dana tri djelatnika su dobila 1. pisano upozorenje iz radnog odnosa.

Ravnatelj je rekao da imamo velik broj djece u izolaciji, a također i povremene izolacije zaposlenika.

Kontrola testiranih provodi se dvaput tjedno.

Ad.4.

Članovima Školskog odbora dostavljen je 1. Rebalans Financijskog plana za 2021. godinu.

Predsjednica je dala na glasanje Rebalans financijskog plana.

**Rebalans financijskog plana jednoglasno je usvojen.**

Ad.5.

Učiteljica kemije Kristina Vuković Mikić zaposlena je još u jednoj osnovnoj školi, na neodređeno, nepuno radno vrijeme. Istekom plaćenog dopusta, te sklapanjem Sporazumnog raskida radnog odnosa s učiteljicom kemije Majom Pilat, sukladno Zakonu o odgoju i obrazovanju u osnovnim i srednjim školama postoji mogućnost dopune satnice do punog radnog vremena, zaposleniku koji je zaposlen na nepuno radno vrijeme, u drugoj školi.

Prijedlog je ravnatelja zapošljavanje Kristine Vuković Mikić na neodređeno, nepuno radno vrijeme.

**Školski odbor je dao jednoglasnu suglasnost za zapošljavanje Kristine Vuković Mikić na neodređeno, nepuno radno vrijeme.**

Ad.6.

Ravnatelj je obavijestio članove Školskog odbora o planiranju izgradnje nove školske dvorana.

Početak projektiranja nove školske dvorane uvršten je u proračun Zagrebačke županije.

Gospodin Blažeković postavio je pitanje projekta „Stare škole“.

Ravnatelj je rekao kako će realizacija projekta „Stara škola“ početi u 2022. godini.

Gospođa Dubravec je postavila pitanje vezano u cijepljenje protiv Covida 19. Rekla je kako su učenicima podijeljeni pozivi na dobrovoljno cijepljenje, te je time tražena suglasnost roditelja. Roditelje zanima na čiju su inicijativu, roditeljima poslani navedeni pozivi.

Ravnatelj je odgovorio kako nije upoznat s dijeljenjem poziva učenicima naše Škole.

Obzirom da pitanja i prijedloga nije bilo 6. sjednica Školskog odbora završila je u 19 sati i 10 minuta.

Zapisničarka: Predsjednica Školskog odbora:

Vjekoslava Špoljar Kurek, v.r. Ljiljana Popovački Račić, v.r.